**Molėtų rajono savivaldybės taryba**

**SPRENDIMAS**

**DĖL PRITARIMO MOLĖTŲ RAJONO SAVIVALDYBĖS DALYVAVIMUI PROJEKTE IR JUNGTINĖS VEIKLOS (PARTNERYSTĖS) SUTARTIES PASIRAŠYMUI**

2023 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo, patvirtinto 2022 m. gegužės 20 d. Lietuvos Respublikos sveikatos apsaugos ministro įsakymu Nr. [V-988](https://www.infolex.lt/ta/773509) „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“, 18 priedo 2.3., 2.5., 2.13.13., 2.13.14. papunkčiais, siekdama įgyvendinti Molėtų rajono savivaldybės 2023–2025 m. strateginio veiklos plano, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, 04 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo“ priemonę 04.1.2.2.7 „Mobilios komandos aprūpinimas Molėtų rajone“, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčiais,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų Lietuvos Respublikos susisiekimo ministerijai projekto „Mobilios komandos aprūpinimas Molėtų rajone“ (toliau - Projektas) paraišką pagal Sveikatos priežiūros kokybės ir efektyvumo didinimo programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašą ir įgyvendintų projekto veiklas.
2. Pritarti Molėtų rajono savivaldybės ir Molėtų r. pirminės sveikatos priežiūros centro veiklos (partnerystės) sutarties pasirašymui įgyvendinant projektą „Mobilios komandos aprūpinimas Molėtų rajone” (sutarties projektas pridedamas).
3. Įsipareigoti padengti netinkamas finansuoti, tačiau 1 punkte nurodytam projektui

įgyvendinti būtinas išlaidas, ir tinkamas finansuoti išlaidas, kurių nepadengia projekto finansavimas.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras